賀頑極和尚住越州光孝
作者：釋紹曇
朝代：宋

paragraphs: 越王城北唐朝寺，千間老屋摧風雨。
塔影凌空落鑑湖，劫初鈴子丁東語。
久無本色住山人，愁殺檀門許元度。
剝否窮時復泰來，選差鐵面頑翁住。
倒携無柄苕箒樁，積世狐蹤盡掃去。
就翻鰻井逗曹源，浩浩湯湯流溢江湖無著處。
豈不勝越人歌來何暮，平生無襦今五袴。